ആലപ്പുഴയിലേക്ക് കടത്തിയ ചരസും കഞ്ചാവുമായി യുവാവ് പിടിയില് പാലക്കാട് : ട്രെയിനില് കടത്തിയ അഞ്ചരകിലോ കഞ്ചാവും 110 ഗ്രാം ചരസുമായി ആലപ്പുഴ സ്വദേശി പിടിയില്. അരൂക്കുറ്റി പുതിയായിചിറ മുനീര് 43 ആണ് പാലക്കാട് ആര്.പി.എഫ് ക്രൈം ഇന്റലിജന്സ് ബ്രാഞ്ചിന്റെ പിടിയിലായത്. ആന്ധ്രപ്രദേശിലെ തുണി എന്ന സ്ഥലത്ത് നിന്നും ധന്ബാദ് എക്സ്പ്രസില് കടത്തിയ കഞ്ചാവും ചരസുമാണ് പിടിച്ചെടുത്തത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഈ വര്ഷം ആദ്യമായിട്ടാണ് പാലക്കാട് ആര്.പി.എഫ്. ചരസ് പിടികൂടുന്നത് പിടികൂടിയ ചരസിന് മാത്രം പൊതുവിപണിയില് 10 ലക്ഷത്തോളം രൂപ വിലവരും. ആലപ്പുഴയില് ചില്ലറ വില്പ്പനക്കായാണ് ഇവ കടത്തിയിരുന്നതെന്ന് അധികൃതര് പറഞ്ഞു. ധന്ബാദ് എക്സ്പ്രസില് ആലപ്പുഴയിലേക്ക് യാത്രചെയ്തിരുന്ന പ്രതി പാലക്കാട് ജങ്ഷനില് ആര്.പി.എഫ് ഉദ്യോഗസ്ഥര് പരിശോധന നടത്തുന്നതു കണ്ട് ഭയന്ന് പ്ലാറ്റ്ഫോമില് ഇറങ്ങി രക്ഷപ്പെടാന് ശ്രമിക്കുന്നതിനിടയിലാണ് പിടിയിലായത്. Also read പാലക്കാട് ആനക്കൊമ്ബുമായി മൂന്നുപേര് പിടിയില് മോഷ്ടിച്ച ബൈക്ക് വാങ്ങി പൊളിച്ചു വില്പന : നാലുപേര് അറസ്റ്റില് തൃശ്ശൂരില് ബസ് കണ്ടക്ടറെ ആക്രമിച്ച കേസില് മൂന്നു പ്രതികള് അറസ്റ്റില് ആര്.പി.എഫ്. ക്രൈം ഇന്റലിജന്സ് ബ്രാഞ്ചും പാലക്കാട് എക്സൈസ് സര്ക്കിള് ഇന്സ്പെക്ടറും സംഘവും സംയുക്തമായാണ് പരിശോധന നടത്തിയത്. ആര്.പി.എഫ്. കമാഡന്റ് ജെതിന് ബി.രാജിന്റെ നിര്ദ്ദേശപ്രകാരം സി.ഐ. എന്. കേശവദാസ്, പാലക്കാട് എക്സൈസ് സര്ക്കിള് ഇന്സ്പെക്ടര് പി.കെ. സതീഷ്, ആര്.പി.എഫ്. എസ്.ഐ.മാരായ എ.പി. ദീപക്, എ.പി. അജിത് അശോക്, എ.എസ്.ഐ.മാരായ കെ. സജു, സജി അഗസ്റ്റിന്, അസിസ്റ്റന്റ് എക്സൈസ് ഇന്സ്പെക്ടര് പി. സന്തോഷ് കുമാര്, ഹെഡ് കോണ്സ്റ്റബിള് എന്. അശോക്, കോണ്സ്റ്റബിള്മാരായ അബ്ദുല് സത്താര്, വി. സവിന്, എക്സൈസ് സി.ഇ.ഒ.മാരായ ജി. ഷിജു, ടി.വി. അജീഷ്, ഡ്രൈവര് മുരളി മോഹന് എന്നിവരാണ് പരിശോധന സംഘത്തിലുണ്ടായിരുന്നത്.